
Introducere

[image: ]


Teoria evoluției este promovată și predată astăzi ca un fapt dovedit dincolo de orice îndoială. Pentru că vine cu o aură de „științific”, unii o acceptă înainte de a scruta presupusele dovezi.

1. Originea teoriei

Deși englezul Charles Darwin este prezentat ca părinte al teoriei evoluției, speculații despre transformarea speciilor din una în alta au existat cu mult timp înaintea lui. Darwin a fost totuși cel care a structurat teoria și a făcut-o publică pe scară largă.

În urma unor călătorii de observație biologică în anii 1830, în care a întâlnit varietăți de insecte, plante și animale în diferite locuri ale lumii, el s-a gândit că ar fi posibil ca formele actuale de viață să fi evoluat din niște forme inferioare, trecând prin nenumărate stadii intermediare pe parcursul a milioane de ani. A publicat această teorie în anul 1859, sub titlul Originea speciilor.

2. Ce afirmă teoria

Darwin a speculat că toate speciile provin dintr-un strămoș comun, formele de viață și variațiile lor crescând, odată cu trecerea timpului, de la câteva la multitudinea pe care o vedem astăzi. Această „evoluție” a implicat și o „selecție naturală” – exemplarele cu trăsături avantajoase au supraviețuit și s-au reprodus mai mult.

În secolul XX, teoria lui a fost completată cu noi informații despre genetică și biologia populațiilor, teoria actualizată fiind numită neodarwinism.

Elementele centrale ale teoriei de astăzi sunt următoarele:

	Evoluția apare prin mutații genetice și recombinare genetică. Evoluția speciilor nu s-a produs cu aceeași viteză în timp, ci uneori a fost mai lentă, alteori mai rapidă (în urma unor modificări majore și bruște de mediu).

	Selecția naturală acționează asupra genelor și trăsăturilor, modificând frecvența lor în populație.

	Alte mecanisme: deriva genetică, migrația genelor, izolarea reproductivă.

